5號停機坪購物廣場

簡稱5號停機坪或G5，係中國廣東廣州嘅一間大型廣場同商場，2011年9月28號開業，位置喺白雲區白雲新城西北偏西，雲霄路同雲港路、雲城西路三路之間嘅位。

佢既係中國大陸唯一由機場航站樓改造成嘅大型購物廣場，又係廣州地區第一間以航空做主題嘅綜合商業體中心。

史
間嘢最初係1947年起好嘅白雲機場候機樓。後嚟因為廣州嘅航空交通越嚟越繁忙，需要將機場搬走，2004年機場搬到花都之後，機場嘅候機樓一直冇拆到，而係俾廣州市人民政府同白雲區人民政府列入咗重點改造項目，打造出白雲新城商業中心同埋廣州市國際品牌採購同分銷中心。最後由精都實業負責出手，將原先嘅航站樓改成商場；機場嘅航空賓館改成美食城；樓頂嘅指揮塔改成星級會所；之前機場有嘅物流倉庫改成金士迪遊樂園。另外亦喺外圍整咗條酒吧街。

2011年9月28號，商場正式開業。

類:廣州嘅廣場
類:廣州嘅商場
類:廣州市白雲區
類:白雲新城